Artikels – Page 8 – Liplekker
Die Franse noem dit vinaigre – suur wyn. Dit is hoe asyn per ongeluk ontdek is. Die maak van asyn is 'n eenvoudige proses. Eerstens word natuurlike suiker met die byvoeging van gis verander na alkohol. Daarna is Acetobacter bakterieë verantwoordelik vir die verandering van die alkohol na suur. Hierdie tweede fermentasie proses vorm die asyn.
Deur die eeue heen is asyn gemaak van die molasse, sorghum, vrugte, heuning, bier, stroop, aartappels, beet, malt en graan. Die proses van twee fermentasie bly presies dieselfde. Eers van suiker na alkohol en dan van alkohol na asyn.
Daar is verskillende tipes asyn wat ons vandag gebruik en elke tipe het sy eie storie. Balsamiese asyn word gemaak deur die druif te kook en dan gaan dit deur 'n natuurlike fermentasie proses deur die asyn in verskillende vate van verskillende hout te plaas. Daar word geen ander kruie of spesery bygevoeg nie.
Met die maak van mout asyn word die stysel eers verander na suiker en daarna gefermenteer.
Rooi- en witwynasyn word gemaak van geselekteerde rooi- en witwyne wat dan 'n tweede keer gefermenteer word. Die asyne neem gewoonlik so 'n bietjie van die smaak en geur van die wyn aan.
Dan kry mens ook rys asyn. Wat rys asyn uniek maak is dat dit 'n redelike sagte smaak het en dat dit gegeur kan word met kruie en speserye.
Daar is ook nog appel asyn wat vir verskeie redes in ons huis is.
Deur die eeue is asyn gebruik vir baie dinge. Die Babiloniërs het asyn gebruik om kos in te preserveer. Roomse legioene het asyn gedrink as 'n verfrissings drankie. Tot Cleopatra het al 'n weddenskap oor asyn gewen. Sy het blykbaar iemand gewed dat sy 'n fortuin kanuitdrink saam met 'n ete. Wat sy toe gedoen het was om pêrels in asyn op te los en toe te drink. Sy het die weddenskap gewen.
Hippokrates het asyn se medisinale waarde ook raakgesien en in die Bybelse tye is asyn ook gebruik vir helende eienskappe. Toe Hannibaloor die Alpe getrek het, het hy vuur om die rotse wat in sy pad is, gemaak. As die rotse dan baie warm is het hy asyn op die rotse gegooi. Dit het veroorsaak dat die rotse kraak en verkrummel.
Asyn kan omtrent vir ewig hou. Aangesien asyn suur is, is dit self preseverend en dit het ook nie verkoeling nodig nie. Gekleurde asyn kanmiskien sy kleur begin verloor maar nie sy smaak nie. Probeer gerus om verskillende tipes asyne in die huis aan te hou en begin eksperimenteer met die verskillende smake. U kan dalk verras word.
Author adminPosted on Aug 20, 2014 Jul 28, 2015 Categories ArtikelsLeave a comment on Asyn Asseblief
Aspersies en Sardientjies
Aspersies is seker een van die gesondste kossoorte wat daar is. 'n 150 gram porsie van aspersies bevat slegs 20 kalorieë. Hier moet ons net ingedagte hou dat die aspersies gestoom moet word. Wanneer jy botter of slaaisous saam met die aspersies gaan geniet dan is die kalorieë natuurlik nie meer so laag nie.
Wat die eet van aspersies nog so aantreklik maak is dat dit laag in sodium is. Aspersies bevat ook natuurlik baie vitamienis en sure, wat baie goed is vir 'n mens. Aspersies is deel van die lelie familie, wat verwant is aan uie en knoffel.
Wanneer mens die kroon plant, dan moet jy glad nie enige resultate verwag voor twee jaar verby is nie. Maar as daardie twee jaar verby is, dan kan jy 'n redelike oes verwag van die kroon vir die volgende 15 jaar. Aspersies is vir die eerste keer met sukses sowat 2 500 jaar gelede deur die Grieke verbou. Sommige variëteite van die aspersies kan onder die ideale omstandighede tot 25 cm per dag groei.
Om aspersies voor te berei is maklik, want jy kan dit stoom, kook en rooster. Wanneer jy aspersies in die oond rooster kry dit so 'n neutagtige smaak. Verder vir die avontuurlustiges, aspersies in olie doop en braai op 'n rooster saam met hulle gunsteling vleis.
'n Mens kan aspersies in slaaie, sop, rolletjies soufflé en terte gebruik. In een van die interessante resepte wat ek het, kook jy die aspersies in 'n bees sop, waarna jy 'n slaaisous voorberei en oor doe gekookte aspersies gooi. Die aspersies word dan oornag in 'n heerlike slaaisous gemarineer, en die volgende dag bedien op vars slaaiblare.
Aspersies is waarlik 'n veelsydige kossoort.
Net so veelsydig soos wat die aspersie is, is sardientjies. Eers moet ons kyk hoekom sardientjies so gewild is. Dit is natuurlik 'n bron van proteïene en kalsium. Sardientjies is ook natuurlik nie net voedsel vir die mens nie maar ook voedsel vir dolfyne en haaie. Sardientjies word veral aan die haaie en dolfyne gevoer wat aangehou word. Met sy mooi vet lyf is hy ook natuurlik 'n goeie bron van olie en hy kan ook gebruik word as
Author adminPosted on Aug 19, 2014 Jan 20, 2015 Categories ArtikelsLeave a comment on Aspersies en Sardientjies
Author adminPosted on Aug 17, 2014 Jan 20, 2015 Categories ArtikelsLeave a comment on Arm Kosse
Hier is die beloofde opvolg die Appelasyn artikel. Ek val sommer dadelik met die huis in die met die deur met al die rate. Onthou net dat siektes baie oorsake het en as jy appelasyn gebruik en dinge word nog nie beter nie binne 'n paar dae nie, gaan spreek eerder jou geneesheer. Onthou ook net dat ons hier met natuurlike produkte te doen het, en dat dit miskien 'n rukkie langer sal neem om te werk.
Author adminPosted on Aug 14, 2014 Jan 20, 2015 Categories ArtikelsLeave a comment on Appelasyn II
Aangesien appelasyn so ryk is potassium help dit om die gebreke wat dit veroorsaak reg te maak soos bv. tandbederf en gesplete vingernaels. Appelasyn help ook van oorgewig tot artritis. Die beste manier om jou gesin gewoond te maak aan appelasyn is om dit gebruik in plaas van gewone asyn. Appelasyn saam met heuning is ook 'n baie goeie plaasvervanger vir koffie en tee. Dit is 'n besliste moet vir elke gesondheidsbewuste. Die appelasyn sal slegs die gewenste uitwerking hê as dit gereeld gebruik word.
Author adminPosted on Aug 13, 2014 Jan 20, 2015 Categories ArtikelsLeave a comment on Appelasyn
Author adminPosted on Aug 12, 2014 Jan 20, 2015 Categories ArtikelsLeave a comment on Ai hoe koud is dit
Wanneer ons die gevreesde woord hoor dan dink ons net stysel en vet. Maar daar steek meer in 'n aartappel as wat ons dink. Aartappels is seker een van die groentes wat 'n mens die meeste mee kan doen. Dink maar aan Simba skyfies, slap tjips, kapokaartappels, gekook en gebraai.
'n Gemiddelde aartappel bevat 45 % van 'n mens se daaglikse vitamien C behoeftes.
21 % van 'n mens se daaglikse Potassium behoeftes en 3 gram vesel en slegs 100 kalorieë. Die aartappel bevat ook geen vet nie. Daar is ook bereken dat jy 11 kg aartappels sal moet eet om 1 kg gewig aan te sit.
Aartappels is die eerste keer deur Inca Indiane gekweek in Peru sowat 200 VC. Toe die Spanjaarde in 1536 Peru oorneem het hulle aartappels teruggeneem Spanje toe en vandaar af het die aartappels versprei oor die hele wêreld. Dit is nie net in die wêreld waar aartappels beroemd is nie maar ook in die ruimte. Daar is in Oktober 1995, 'n aartappel in die ruimte gekweek deur NASA. Dit is die eerste groente wat suksesvol in die ruimte gekweek is.
Die Incas het nie net die aartappels geëet nie maar hulle het ook ander gebruike vir aartappels gehad. Soos hulle in baie TV Programme sê "Don't try this at home".
• Rou skywe aartappel skywe word op gebreekte bene geplaas om die aangroei proses te verhaas.
• Hulle het ook aartappels saam met hulle gedra om rumatiek te voorkom.
• Dit is ook gebruik om tyd mee te meet. Eenhede van tyd is bepaal deur te kyk hoe lank kook aartappels.
Dit is nie net die Incas wat snaakse dinge gedoen het met aartappels nie. 'n Fransman genaamd Louis Lumiere het mikroskopies stysel gedeeltes van die aartappels geneem en op glas plate gesmeer om autochromes te maak. Die plate is dan gebruik in fotografie.
Hier volg nou 'n paar boererate met die gebruik van aartappels:
• Was jou gesig daagliks met aartappelssap om ontslae te raak van al die puisies op jou gesig.
• Gerasperde aartappels moet gesit word op plekke waar jy sonbrand het om die seer van die sonbrand te verlig.
• Om tandpyn te verlig dra 'n aartappel in jou sak. Om 'n seerkeel gesond te kry, sit 'n gebakte aartappel in 'n kous en draai die kous om jou nek. Ek kan nie sien hoe dit kan werk nie.
• Om liggaamspyn te verlig kook aartappels en gebruik dan die water om op die seer plekke te smeer.
Van die aartappeldisse wat ons vandag geniet is per toeval ontdek. 'n Spoorwegmagnaat C Vanderbilt het in die Saratoga Springs vakansie oord gaan vakansie hou. Het een aand sy bord kos terug gestuur en gekla dat die aartappels te dik is. Die Chef George Crum neem toe 'n aartappel of twee en sny hulle in papierdun en braai dit in olie. Hy gooi toe sout daaroor en neem Vanderbilt se kos terug na hom toe. Almal was verbaas toe hy hou van sy Saratoga Crunch Chips.
Die Saratoga Crunch Chips het gou posgevat en oor die hele wêreld versprei. Die heerlike gereg is beter bekend by ons as skyfies soos wat Simba maak en versprei.
Maak nie saak wat mens dink van 'n aartappel nie dit bly 'n wonderlike groente. Ek kan nog onthou dat my ouma brood gebak het en aartappelsuurdeeg gebruik het. Sy het altyd gepraat van die aartappelplantjie.
Author adminPosted on Aug 12, 2014 Mar 15, 2018 Categories ArtikelsTags aartappelsLeave a comment on Aartappels
Ek lees ek kookboeke soos wat ander mense storie boeke lees. In die boeke, veral die ou boeke kom mens op baie snaaksighede af. Nou die aand lees ek weer Keurige Kos van Susan Naude.
In die hoofstuk vaan aankoop en bêre van voedsel wil ek graag met julle deel. Melk Jy moet die melk nadat dit afgelewer is nie te lank op die stoep laat staan nie, aangesien lig die vitamiene in die melk verminder. Dit raak erger wanneer die son begin skyn. As jy die melk van die stoep afhaal moet jy dit in die huis sit in 'n koel donker plek. As jy nie 'n yskas het nie, kan jy die melk in donker bottels gooi, en die bottels in 'n bak donker water sit sodat dit koel kan bly, vêrder moet jy ook 'n lap oor die bottels sit sodat die lap water kan optrek en die bottels koel hou.
Nou wonder ek wat sou Susan Naude gesê het as sy vandag se lang lewe melk gesien het.
Botter – Ja Botter en nie Margarien nie. Botter is ryk aan vitamiene A en moet ook in 'n donker plek gebêre word. Want lig verminder die vitamiene A. Jy moet net genoeg botter afsny vir elke ete. Jy sal nie agterkom aan die geur en smaak dat daar 'n verskil aan die botter is nie. Vandag is daar seker baie min mense wat nog botter gebruik.
Eiers moet dadelik in die yskas gesit word want hulle verloor in 3 dae net soveel varsheid as eiers wat 3 weke in die yskas staan. Die deesdae se eiers staan al baie langer as 3 dae in die winkels.
Kaas moet met waspapier toegedraai word en dan moet 'n gomlastiekband om die kaas gesit word om dit vars te hou. Hoeveel geld sou ons gemaak het as ons in daardie tyd Tupperware aan die mense kon verkoop het.
Geursel ~ Hierdie stukkie moet ek woordeliks aanhaal : "Die prettigste bevrediging van die smaak sentrums word verkry wanneer 'n mengsel 'n aangename balans tref tussen die vier belangrikste soorte smake, nl sout, soet, suur en bitter." As ek kyk na die woordgebruik kry ek skoon skaam. Maar ek moet se die mense van die 50's het net geweet hoe om met woorde te toor.
Bottels souse ~ Die Tannie het beslis nie gehou van gebottelde souse op tafels nie, sy het gesê die souse moet eerder in die kombuis gebruik word met die gaarmaak proses. Witsous se geur en smaak kan verbeter word met die byvoeging van die gebottelde souse.
Verslanking ~ Die beste deel het ek vir laaste gebêre. Hier moet ek ook gedeeltelik aanhaal, "Om gewig te verloor, moet mens minder eet, want daar is net een ding wat oormatige liggaamsvet laat vorm : te veel kos."
Author adminPosted on Aug 11, 2014 Jan 20, 2015 Categories ArtikelsLeave a comment on Aankoop en die Bêre van voedsel ('n Gids vir elke huis – 1956)
Aag hoe mooi lyk jy nou…
Ek praat nou nie hier van al die mooi mense in die wêreld nie, maar oor kos. Al ooit gewonder hoe lyk die kos wat ons eet regtig? 'n Mens sal verbaas wees om te weet wat word alles bygegooi om die kos na iets te laat lyk en proe.
Ons sterflinge eet mos maar meestal met die oog en nie met die verstand nie. Wat sal gebeur as 'n mens so iets eenvoudigs gaan koop soos brood, jy sny 'n snytjie af en in plaas van 'n snytjie brood lê daar net 'n hoop krummels oor. Of erger jy maak 'n worsbroodjie en die weense worsie lyk so vaal en grys. Sal jy dit waag om die broodjie te eet?
Die kosbedryf het plan gemaak om al die probleme te oorbrug. Hulle gooi so ietsie by en siedaar alles lyk en proe beter. Die hoof redes hoekom daar allerhande middels bygegooi word is hoofsaaklik om eerstens die tekstuur te verbeter en om 'n konstante tekstuur te verkry. En soos ek reeds gesê het om verkrummeling te voorkom. Ten tweede word middels bygevoeg om die voedingswaarde te verbeter. Hier word meestal minerale en vitamiene bygevoeg.
Derdens word die smaak en die heilsaamheid te verbeter. Die middels wat hulle hier byvoeg voorkom dat brood byvoorbeeld gou al afgaan en sleg word. So eintlik wat hulle sê is dat gister se ou brood vandag nog net so vars sal smaak. Wonder hoekom hulle nooit daardie sinnetjie sal gebruik in hulle bemarking nie. Middels word vierdens bygevoeg om die suurgehalte te beheer en dan ten laaste word middels bygevoeg om die kleur en aroma te verbeter.
Maar soos dit met elke mooi kant gaan, is daar ook 'n ander en slegter kant. Daar word baie bewerings gemaak en daar is ook baie bewyse dat die chemikalieë en byvoegsels nie goed is vir mense nie. Dit is hoekom hulle die rooi uit rooi worsies gehaal het. Want die rooi kleursel wat hulle bygevoeg het kinders met hiper aktiwiteit nog net meer hiperaktief gemaak. Daardie kinders kanook nie rooi koeldrank drink nie. Wonder net hoekom nie. Wat is die verskil van rooi en byvoorbeeld groen kleursel.
'n Chemiese middel wat hulle gebruik in versoeters kan gevaarlik wees vir die mens. Dit veroorsaak blykbaar, blindheid en tas onder andere die brein aan. Dit gebeur seker nie met almal wat die versoeters gebruik nie. So moet asb nie sommer die goed gaan staan en weggooi nie. So kan ek met die lys aangaan, maar ek kan nie eers vir sekere van die woorde kyk nie, wat nog staan en skryf daaroor.
Alles wat 'n te vooraan het is nie goed vir die mens nie. Te veel van enige ding kanskadelik wees vir die mens. Soos die onlangse spektakel oor die Sudan Rooi kleursel. As mens dit matig gebruik kandit geen skade aan 'n mens doen nie. Maar oormatige gebruik is skadelik.
Author adminPosted on Aug 4, 2014 Jan 20, 2015 Categories ArtikelsLeave a comment on Aag hoe mooi lyk jy nou…
So 'n rukkie gelede het ek weer die verhaal van Esau gelees en gewonder hoe het die sop geproe waarvoor hy sy eerste geboortereg verkoop het. Ek het deur al my resepte gesoek en op die volgende resep afgekom.